5нче сыйныфта Хәйдәрова(рус мәктәбенең рус төркеме өчен)дәреслеге белән эшләгәндә Риза эддин Фәхреддиннең хезмәтләрен укыту-тәрбия эшендә файдалану.

Абдуллина Гөлфинә Наилевна

Кама Тамагы районы Кирельск мәктәбенең татар теле һәм

әдәбияты укытучысы .

“Алтыннан бәһале,оҗмах нигъмәтләреннән кадерле булган нәрсә,тәрбияле баладыр”.

Мин утыз елдан артык татар теле һәм әдәбият дәресләрен укытам.Укытучының төп бурычы-балаларга белем һәм тәрбия бирү,халык йолаларына,традицияләренә,иҗатына,гореф-гадәтләренә таянып,балаларда туган телгә хөрмәт,халкыбызга хас гүзәл әхлакый сыйфатлар тәрбияләү..Татар теле һәм әдәбият дәресләре-төп тәрбия дәресләре дип саныйм.Һәрбер ишеткән,язган,әйткән җөмлә балага тәрбия бирергә тиеш.Шуңа күрә мөстәкыйль эш өчен карточкалар әзерләгәндә,текстлар төзегәндә,яңа теманы аңлату өчен җөмләләр сайлаганда,мин моңа аеруча игътибар итәм.

Һәрбер җөмлә балага уңай тәрбия бирсен,тормышта ярдәм итсен.

Мин дүртенче ел рус мәктәбендәге рус төркемендә татар теле укытам.

Балаларга татар теле өйрәтү белән бергә ,татар халкына хас гүзәл сыйфатларны да төшендерергә,әхлакый сыйфатларын үрнәк итеп алырлык икәнен күрсәтергә тырышам.Үз тәҗрибәм белән коллегаларым белән дә уртаклашам.Мин 5нче сыйныфта татар теле һәм әдәбият дәресләрен укытканда Ризаэддин Фәхреддин хезмәтеннән файдалану турында сөйләргә телим.

Дәреслекләр белән беррәттән укучының һәм укытучының өстәл китабы итеп алырлык китаплар бик күп түгел.Шундый китаплар авторы,күренекле галим,педагог-Ризаэддин Фәхреддин.”Балаларга үгет-нәсыйхәт”китабы-ата-бабаларыбызның гаҗәеп акыл хәзинәсенә нигезләнгән чыганак ул.

Таблицада 5нче сыйныфта үтелгәнтемаларда “Балаларга үгет-нәсыйхәт”китабыннан файдаланырга мөмкин булган бүлекләрне күрсәтәм.

|  |  |  |  |  |
| --- | --- | --- | --- | --- |
| № | Дәрес темасы | “Балаларга үгет-нәсыйхәт”китабындагы бүлек | бит | Кыскача эчтәлек |
| 1 | Без мәктәптә. | Мәктәп әдәпләре.  Китап уку  .Укытучы.  Укучы балалар. | 22-25  28-30 | “Мәктәпкә баргач,әдәп белән үз урыныгызга утырыгыз...”  “Китап уку кешенеңйөзенә нур...”  “Укытучыларга хөрмәт күрсәтегез...”  “Файдасыз эшләр белән шөгыльләнеп дәресләрегездән калмагыз” |
| 2 | Мин-өйдә булышчы. | “Тәрбияле бала”  Ата-ана  Өй эчендә | 3-13  14-17  20-22 | “Тәрбияле бала бетмәс-төкәнмәс хәзинә...”  “Сезгә иң якын кешеләрегез ата-аналар,шуның өчен...”  “Һәрбер эшнең үз вакыты,һәр вакытның үз эше булганга күрә.вакыт үткәнче,иң кирәкле һөнәрләрне яшь  Вакытыгызда өйрәнегез. |
| 3  4 | Бергә эшлә,бергә аша.  Ничек эшләсәң шулай җавап бирерләр | Ашау-эчү әдәпләре  Тырышлык  Дуслык әдәпләре  Йөз әдәпләре  Сөйләшү әдәпләре | 41-43  63  30-32  32  50-53 | ...Вакытында ашауга гадәтләнегез  Һәрвакыт хөрмәт күрсәтеп тору һәм хакын җиренә җиткерү сәбәпле дуслык көчәя.  Сөйләсәң,яхшы сүз сөйлә,булмаса тик тор. |
| 5 | Минем туган көнем | Кунак әдәпләре  Ашау-эчү әдәпләре  Мәҗлес әдәпләре | 44-46  41-43  43-44 | Кунакларны ачык йөз белән каршы ал....  ...яшәр өчен ашагыз,ашау өчен түгел...  Халык алдында иң сөйкемсез кеше-мәҗлестә үз- үзен олыга санаучыдыр. |
| 6 | Минем дустым бар | Мәрхәмәт вә йомшак күңеллелек.  Дуслык әдәпләре  Йөрү әдәпләре | 65  30-32  38-40 | Адәм баласының шатлык һәм кайгы вакытларында таяныр урыны-үзенең дусларыдыр. |
|  |  |  | |
|